Bedrog van R36 miljoen by munisipaliteit ondersoekArgieffoto (Foto: Ian Landsberg/ Afrcan News Agency/ANA) Die onafhanklike polisieondersoekdirektoraat (die Valke) stel ondersoek in na beweerde bedrog van R36 miljoen by ŉ munisipaliteit in die Oos-Kaap. Lt.kol. Philani Nkwalase, woordvoerder van die Valke, het Vrydag in ŉ verklaring gesê ŉ klopjag is uitgevoer in Mount Ayliff in die Alfred Nzo-munisipaliteit ná bewerings van bedrog en korrupsie. Daar word beweer dat senior munisipale beamptes met diensverskaffers saamgespan het en ŉ kriminele netwerk op die been gebring het. “Die netwerk het duplikaat tenderkontrakte geskep wat reeds in plek was en aanskaffingsprosesse is geïgnoreer,” het Nkwalase gesê. “Dié tender, ter waarde van R36 miljoen, is aan ŉ ander diensverskaffer toegeken wat glo met die sindikaat verbind word.” ŉ Subkontrakteer het na bewering geld na die munisipale beamptes oorgeplaas om die bron en beweging van die geld te verbloem. “Die munisipaliteit het ŉ verlies gely weens onbehoorlike betalings in die tydperk tussen 2014 en 2018 vir die duplikaat dienslewering van ŉ inkomste- en faktuurbestuurstelsel. Nkwalase het gesê die doel van die klopjag was om beslag te lê op dokumente wat met die bewerings van bedrog en korrupsie verbind word. “Geen inhegtenisnemings is uitgevoer tydens die operasie by die munisipale kantoor nie, hangende die afhandeling van die ondersoek.”